SET ปิดเช้าดิ่งหนัก 18 จุด วิตกสงครามการค้า-Brexit กระทบเศรษฐกิจโลก บ่ายเสี่ยงหลุด 1,600!
SET ปิดเช้าดิ่งหนัก 18 จุด วิตกสงครามการค้า-Brexit กระทบเศรษฐกิจโลก บ่ายเสี่ยงหลุด 1,600! โดยดัชนีตลาดหุ้นไทยช่วงเช้าปิดที่ระดับ 1,603.16 จุด ลดลง 17.81 จุด หรือ 1.10% มูลค่าการซื้อขาย 3.75 หมื่นล้านบาท
25 ต.ค. 2562

ผู้สื่อข่าวรายงานว่า ดัชนีตลาดหุ้นไทยช่วงเช้าปิดที่ระดับ 1,603.16 จุด ลดลง 17.81 จุด หรือ 1.10% มูลค่าการซื้อขาย 3.75 หมื่นล้านบาท
10 หุ้นกดดัชนีเช้านี้

ด้าน น.ส.ธีรดา ชาญยิ่งยงค์ ผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) เปิดเผยว่า ดัชนีหุ้นไทยขยับขึ้นได้เล็กน้อยในช่วงเช้า ก่อนที่จะกลับมาเคลื่อนไหวในแดนลบ จาก Sentiment ภูมิภาคที่ยังเป็น Negative มากกว่า Positive โดยเฉพาะจากความกังวลสงครามการค้า รวมถึงกรณีการแยกตัวของอังกฤษออกจากสหภาพยุโรป (Brexit) ที่จะมีผลกระทบต่อเศรษฐกิจโลก ซึ่งจะกดดันผลประกอบการของบริษัทจดทะเบียน (บจ.) หลังจากผลประกอบการไตรมาส 3/62 กลุ่มแบงก์ออกมาก็ยังมีภาพไม่ดีนัก ซึ่งเป็น Sentiment ที่ทำให้มีแรงขายหุ้นกลุ่มแบงก์ออกมามาก
โดยในสัปดาห์หน้า บมจ.ปูนซิเมนต์ไทย (SCC) และ บมจ.ปตท.สำรวจและผลิตปิโตรเลียม (PTTEP) จะประกาศผลประกอบการไตรมาส 3/62 เบื้องต้นยังมีทิศทางที่ไม่ดีนัก โดย SCC ได้รับผลกระทบจากธุรกิจปิโตรเคมีอ่อนแอ ส่วน PTTEP รับผลกระทบราคาน้ำมันอ่อนตัวขณะที่ต้นทุนเพิ่มขึ้น ทำให้ผลประกอบการอาจจะไม่โดดเด่น ส่งผลให้มีแรงขายออกมาในวันนี้
ทั้งนี้ จากความกังวลดังกล่าวทำให้นักลงทุนบางส่วนยังรอดูปัจจัยความชัดเจนที่จะเกิดขึ้นในสัปดาห์หน้า ทั้งในส่วนของ Brexit ,การประชุมคณะกรรมการกำหนดนโยบายการเงินของธนาคารกลางสหรัฐ (FOMC) ประกอบกับ ยังไม่มีปัจจัยบวกที่ชี้นำให้ตลาดฟื้นตัวขึ้นได้ในช่วงสั้น โดยดัชนีที่หลุดระดับ 1,610 จุดลงมา ทำให้ภาพตลาดช่วงบ่ายยังไม่ดีนัก โดยมองแนวรับถัดไปที่บริเวณ 1,600 จุด และแนวต้านที่ 1,620 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
GPSC    มูลค่าการซื้อขาย  3,024.62 ล้านบาท ปิดที่   91.50 บาท  ลดลง  1.50  บาท
KBANK   มูลค่าการซื้อขาย  1,873.58 ล้านบาท ปิดที่  137.50 บาท  ลดลง  0.50  บาท
GULF    มูลค่าการซื้อขาย  1,658.65 ล้านบาท ปิดที่  174.00 บาท  ลดลง  2.50  บาท
SCC     มูลค่าการซื้อขาย  1,570.78 ล้านบาท ปิดที่  355.00 บาท  ลดลง 10.00  บาท
SCB     มูลค่าการซื้อขาย  1,210.99 ล้านบาท ปิดที่  109.50 บาท  เพิ่มขึ้น 3.00  บาท